stanford-oval/wikipedia huggingface dataset:
מדליית השירות העילאי של מחלקת ההגנה

| --- | --- |

 
 פרטים
 מדינה:  ארצות הברית ארצות הברית
 סוג:  עיטור צבאי
 המעניק:  מחלקת ההגנה של ארצות הברית
 למען:  העיטור ניתן לקצינים בשירות הכוחות המזוינים של ארצות הברית אשר התבלטו בשירות בתפקידים בעלי אחריות גדולה
 זכאות:  קצינים בכירים בכוחות המזוינים של ארצות הברית
 סטטוס:  פעיל
 נוסד:  6 בפברואר 1976
 היררכיה
 עיטור גבוה יותר:  כוכב הכסף
 עיטור נמוך יותר:  לגיון ההצטיינות
מדליית השירות העילאי של מחלקת ההגנה (באנגלית: Defense Superior Service Medal ובקיצור DSSM) היא עיטור שמוענק על ידי מחלקת ההגנה של ארצות הברית לקצינים בכירים שהתבלטו בשירות במסגרת תפקיד שבו נשאו באחריות גדולה.
העיטור נוסד בפברואר 1976 בהוראת נשיא ארצות הברית ג'רלד פורד. הוא מוענק לקצינים בכירים שמילאו תפקיד במחלקת ההגנה, במטות המשולבים, סוכנות ביטחון או פעילות משולבת זרועות אחרת. המדליה מוענקת על ידי מזכיר ההגנה של ארצות הברית או מי שהוסמך על ידיו.
תיאור

המדליה דומה בעיצובה למדליית השירות המצוין של מחלקת ההגנה, למעט צבע המדליה, שהוא כסוף ולא זהב, וכמו כן צבעי הסרט והאות שונים.
חזית המדליה מורכבת מסמל משרד ההגנה של ארצות הברית בצבע כסף: עיטם לבן-ראש האוחז בטפריו שלושה חצים ולצדיו 13 כוכבים המסמלים את 13 המושבות. העיטם נמצא על רקע מחומש (פנטגון) כחול המסמל את חמש זרועות הכוחות המזוינים וכן את הפנטגון, מטה משרד ההגנה.
בגב העיטור חרותות המילים: "For Superior Service", ובמרכז המדליה "From The Secretary of Defense To".
ליפוט פייר

| --- | --- |

 לידה:  9 בפברואר 1880 פץ', הונגריה 
 פטירה:  15 באוקטובר 1959 (בגיל 79) בודפשט, הרפובליקה העממית ההונגרית 
 שם לידה:  Leopold Weiss 
 ענף מדעי:  אנליזה מתמטית 
 מקום מגורים:  הונגריה 
 מקום קבורה:  בית הקברות קרפשי 
 מקום לימודים:  אוניברסיטת פרידריך וילהלם (1900)  אוניברסיטת אטווש לוראנד (1902)  אוניברסיטת גטינגן (1903)  סורבון (1903) 
 מנחה לדוקטורט:  הרמן שוורץ 
 מוסדות:  אוניברסיטת אטווש לוראנד (1911–1959)  אוניברסיטת פרנץ יוזף בקולוז'וואר (קלוז') (1918-1872) (1905–1911) 
 תלמידי דוקטורט:  ג'ון פון נוימן, János Horváth, György Hajós, גזה פרויד, לאסלו קלמאר, Vera T. Sós, מרסל ריס, שמעון סידון, מיכאל פקטה, László Fejes Tóth, אוטו סאס, János Aczél, פאול ארדש, פאל טוראן, יאנו איגרווארי, Tibor Radó, ג'ורג' פוליה, Steven Gaal, Ferenc Lukács, Pál Csillag, János Horváth 
 פרסים והוקרה:  פרס קושוט (1948)  זר קורווין (1930)  מסדר ההצטיינות של הרפובליקה ההונגרית (1950) 
 
ליפוט פֶיֵיר, (במקור וייס עד 1900, בהונגרית: Fejér Lipót, פץ', 9 בפברואר 1880 – בודפשט, 15 באוקטובר 1959) היה מתמטיקאי, פרופסור באוניברסיטה, הונגרי-יהודי, חבר האקדמיה ההונגרית למדעים.
עבודתו

עבודתו היא מכריעה בתחומים רבים במתמטיקה. תחומי המחקר העיקריים שלו היו תורת טורי פורייה, אינטרפולציה ותורת הפונקציות. בנוסף לניתוח של טורי פורייה, הוא השיג תוצאות משמעותיות בתורת הפונקציות הקונסטרוקטיבית (אינטרפולציה של פייר והניצבים המכניים) ובתורת הפונקציות המורכבות. תיאורית פייר הנקרא על שמו מתייחס לסיכום של טורי פורייה. הוא פיתח את ההוכחה עם פרידיש ריס, הקצרה ביותר למשפט הבסיסי של מיפויים קונפורמיים. סביבו הוקם בית הספר "פייר" שמפורסם בעולם (ע"פ תלמידיו פאול ארדש (אנגלנדר), מיכאל פקטה (שווארץ), ג'ורג' פוליה (פולק), מרסל ריס, אוטו סאס (שלזינגר), גאבור סגה, שמעון סידון, פאל טוראן (רוזנפלד)). הוא הנחה לדוקטורט, בין היתר, את גזה פרויד בשנות ה-50 של המאה ה-20.
עבודותיו העיקריות

בשפת המקור:
Sur les fonctions bornées et integrables. Comptes-Rendus des l'Academie des Sciences, 1900.
Vizsgálatok a Fourier-féle sorok köréből. Mat. és Term. tud. Ért., 1902.
A folytonos függvények Fourier-féle sorának singularitásairól. Budapest : Franklin, 1910.
Hatványsorok többszörösen monoton együtthatósorozattal. Budapest : Franklin, 1936. (Klny. a Magyar Tudományos Akadémia Matematikai és Természettudományi Értesítőjéből.)
Approximáció interpoláció útján. Budapest, Akadémiai Ny., 1953. (Approximation durch Interpolation Klny. az Első Magyar Matematikai Kongresszus közleményeiből.)
Összegyűjtött munkái. Sajtó alá rend. és jegyz. ell. Turán Pál. Budapest : Akadémiai Kiadó, 1970. 2 db.
בתרגום מהונגרית לעברית:
Sur les fonctions bornées et integrable . Comptes-Rendus des l'Academie des Sciences, 1900 .
מחקרים מטורי פורייה. 1902
הפונקציות הרציפות על הייחודיות של טור פורייה. בודפשט : פרנקלין, 1910 .
סדרות חזקה עם סדרות מקדמיות מונוטוניות מרובות. בודפשט: פרנקלין, 1936 . ( מתוך עלון המתמטיקה ומדעי הטבע של האקדמיה ההונגרית למדעים . )
קירוב באמצעות אינטרפולציה. בודפשט, 1953.
עבודותיו שנאספו. בודפשט הוצאת אקדמיה,
פרסים והוקרה

פרס מרציבני של האקדמיה ההונגרית למדעים (1911)
פרס מרציבני הגדול של האקדמיה ההונגרית למדעים (1918)
זר קורווין (1930)
פרס קושוט (1948)
ראו גם

לקסיקון יהודי הונגרי. ליפוט פייר.
לקסיקון הונגרי ביוגרפי חדש 2001. עמודים 568–569. ISBN 963-547-414-8
אנדרה צייזל : מתמטיקאים, גנים, תעלומות, בודפשט, הוצאת גלנוס, 2011. ISBN 978 963 715 725 7
לקריאה נוספת

Oláh-Gál Róbert: Villanások Fejér Lipót kolozsvári éveiből, Műszaki Szemle 44 (Historia Scientiarum 5), 2008, 1. online
ביבליוגרפיה של כתביו Fejér Lipót (1880-1959) matematikus, Kossuth-díjas akadémikus műveinek és szakcikkeinek bibliográfiája
האוניברסיטה של קלוז'-נאפוקה בן 125 A Kolozsvári egyetem 125 éves . Szerk. Cseke Péter és Hauer Melinda. Kolozsvár, Komp-Press Kiadó, 1998. 169 [1] o., ill.
Sziklay János: Dunántúli kulturmunkások. A Dunántúl művelődéstörténete életrajzokban. Bp., Dunántúli Közművelődési Egyesület, 1941.
מיהו מי? Ki-kicsoda? Kortársak lexikona. [Bp.], Béta Irodalmi Rt., [1937].
Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
לקסיקון ביוגרפי הונגרי Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969.
הלקסיקון ההונגרי הגדול Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993
A Magyar Tudományos Akadémia tagjai 1825-2002. Szerzők: Markó László, Burucs Kornélia, Balogh Margit, Hay Diana. Bp., MTA Társadalomkutató Központ, 2003.
Magyarok a természettudomány és technika történetében. Főszerk. Nagy Ferenc, Nagy Dénes. Bp., MVSZ-MTA-BME-MTESZ-Országos Műszaki Információs Központ és Könyvtár, 1986.
לקסיקון המדע ההונגרי Magyar tudóslexikon. Főszerk. Nagy Ferenc. Bp., Better-MTESZ-OMIKK, 1997.
סיפורים יהודים הונגרים Don Péter: Magyar zsidó históriák. Anekdota lexikon. Szerk. és életrajzi lexikonnal kieg. Raj Tamás. Bp., Makkabi, 1997
Pécs lexikon. Főszerk. Romváry Ferenc. Pécs, Pécs Lexikon Kulturális Nonprofit Kft., 2010.
Révai Új Lexikona. Főszerk. Kollega Tarsoly István. Szekszárd, Babits, 1996-.
Sain Márton: Matematikatörténeti ABC. 6. kiad. Bp., Nemzeti Tankönyvkiadó-TypoTEX, 1993.
Tolnai új világlexikona. Bp., Tolnai, 1926-1933.
Új magyar életrajzi lexikon. Főszerk. Markó László. Bp., Magyar Könyvklub
הערות שוליים

↑  Pécs lexikon I. (A–M). Főszerk. Romváry Ferenc. Pécs: Pécs Lexikon Kulturális Nonprofit Kft. 2010. 221. o. ISBN 978-963-06-7919-0
↑  "Magyarországi egyetemi tanárok életrajzi adattára 1848–1944 I. Zsidó és zsidó származású egyetemi tanárok" (PDF). Eötvös Loránd Tudományegyetem. ELTE Eötvös Kiadó. 2012.
↑  פטר לקס כותב בזיכרונותיו שכאשר פרופסור אחד טען כי יהודי בשם וייס אינו יכול להיות פרופסור באוניברסיטה, לוראנד אטווש אמר בסודיות לעמיתו כי פייר הוא למעשה בנו הלא חוקי של האב איגנץ פייר, שהיה פרופסור בפקולטה לתאולוגיה. כך הוא התקבל.
↑  רשימת תלמידיו החשובים באוניברסיטה (באנגלית)
| --- | --- |
בקרת זהויות :  NLI: 987007499238505171  PLWABN: 9810693035305606  BnF: cb123781865 (data)  GND: 119089122  ISNI: 0000 0001 0925 1664  LCCN: n84806254  MGP: 7488  NTA: 11514935X  SELIBR: 234861  SUDOC: 032828179  VIAF: 92731887   WorldCat (עם VIAF): 92731887 
ליפוט פייר (עומד) עם המתמטיקאי קונסטנטין קרתיאודורי בסביבות 1900
ועידת מתמטיקה בסגד בשנת 1928. ליפוט פייר בשורה האמצעית מימין
מדליית השירות המצוין של הצי

| --- | --- |

 
 פרטים
 מדינה:  ארצות הברית ארצות הברית
 סוג:  עיטור צבאי
 המעניק:  צי ארצות הברית וחיל הנחתים של ארצות הברית
 למען:  העיטור ניתן לחייל בשירות צי ארצות הברית או חיל הנחתים של ארצות הברית אשר התבלט בשירות מצוין תחת אחריות גדולה
 זכאות:  חיילי צי ארצות הברית או חיילי חיל הנחתים של ארצות הברית.
 סטטוס:  פעיל
 נוסד:  4 בפברואר 1919
 הענקות
 הוענק לראשונה:  13 במרץ 1919
 היררכיה
 עיטור גבוה יותר:  מדליית השירות המצוין של מחלקת ההגנה / מדליית השירות המצוין של מחלקת ביטחון המולדת
 עיטור מקביל:  מדליית השירות המצוין (צבא ארצות הברית) / מדליית השירות המצוין של חיל האוויר / מדליית השירות המצוין של משמר החופים
 עיטור נמוך יותר:  כוכב הכסף
מדליית השירות המצוין של הצי (באנגלית: Navy Distinguished Service Medal) היא עיטור של צי ארצות הברית וחיל הנחתים של ארצות הברית עבור חיילים שהתבלטו בשירות מצוין תחת אחריות גדולה (בדרך כלל קצינים בדרגות גבוהות, הנגד הראשי של הצי או הסמל הראשי של חיל הנחתים בתום כהונתם).
העיטור אושר על ידי הקונגרס ב-4 בפברואר 1919 והוענק לראשונה ב-13 במרץ אותה שנה, לבריגדיר גנרל מחיל הנחתים צ'ארלס דוין. דוין פיקד על דיוויזיית חיל הרגלים השנייה של צבא ארצות הברית במהלך מלחמת העולם הראשונה והיה הראשון מקציני הנחתים שפיקד על דיוויזיה של הצבא. העיטור הוענק לו לאחר מותו.
תיאור העיטור

חזית העיטור כוללת עיטם לבן-ראש מסמל ארצות הברית במרכז מדליית ארד בקוטר של 1.25 אינץ'. העיט אוחז בטופרי כף רגלו הימנית ענף עלי זית, ובטפרי רגלו השמאלית צרור חצים. העיטם מוקף בטבעת כחולה עלייה חרותים בחלק העליון המילים "UNITED STATES OF AMERICA" (ארצות הברית של אמריקה) ובחלק התחתון המילה "NAVY" (צי). הטבעת הכחולה תחומה באיור של גלים. מעל המדליה יש סמל של כוכב שבקודקודיו כדורים זהובים. במרכז הכוכב עוגן זהוב.
בגב העיטור קלשון (טרידנט) מוקף בעלי דפנה. מסביב לעלים טבעת כחולה ועליה חרותים המילים "FOR DISTINGUISHED SERVICE" והטבעת עצמה תחומה גם היא באיור של גלים.
מדליית השירות המצוין של חיל האוויר

| --- | --- |

 
 פרטים
 מדינה:  ארצות הברית ארצות הברית
 סוג:  עיטור צבאי
 המעניק:  חיל האוויר של ארצות הברית
 למען:  העיטור ניתן לחייל בשירות חיל האוויר של ארצות הברית אשר התבלט בשירות מצוין תחת אחריות גדולה
 זכאות:  חיילי חיל האוויר של ארצות הברית
 סטטוס:  פעיל
 נוסד:  6 ביולי 1960
 הענקות
 הוענק לראשונה:  30 בנובמבר 1965
 היררכיה
 עיטור גבוה יותר:  מדליית השירות המצוין של מחלקת ההגנה / מדליית השירות המצוין של מחלקת ביטחון המולדת
 עיטור מקביל:  מדליית השירות המצוין (צבא ארצות הברית) / מדליית השירות המצוין של הצי / מדליית השירות המצוין של משמר החופים
 עיטור נמוך יותר:  כוכב הכסף
מדליית השירות המצוין של חיל האוויר (באנגלית: Air Force Distinguished Service Medal) היא עיטור של חיל האוויר של ארצות הברית עבור חיילים שהתבלטו בשירות מצוין תחת אחריות גדולה. העיטור מוענק בדרך כלל לקצינים בדרגות גבוהות, או לסמל הראשי של חיל האוויר, בתום כהונתם. יוצאי דופן היו האסטרונאוטים באז אולדרין ודייוויד סקוט (שניהם עוטרו פעמיים) שסיימו את שירותם בחיל האוויר בדרגת קולונל.
הענקת העיטור אושרה בקונגרס של ארצות הברית ב-6 ביולי 1960. העיטור הראשון ניתן ב-1965 למייג'ור גנרל אוסמונד ריטלנד בתום שירותו.
תיאור העיטור

חזית העיטור כוללת במרכזה אבן כחולה עגולה (המסמלת את כיפת השמים) עם 13 קרני שמש מוזהבות (השמש מסמלת את התהילה בהישגים והקרניים מסמלות את שאיפת האדם לאור וידע), שביניהן 13 כוכבים לבנים מאמייל (המסמלים את שלוש עשרה המושבות שייסדו את ארצות הברית). המדליה תלויה על פס מתכת עם כנפיים מסוגננות המסמלות את חיל האוויר. גב המדליה חלק ומתאים לחריתת שם מקבל העיטור.
מוטור סיטי

| --- | --- |

מתווה המסלול במסלול המרוצים מוטור סיטי שדה תימן
 מידע כללי
 סוג:  מסלול מירוץ 
 מיקום:  מועצה אזורית בני שמעון 
 מדינה:  ישראל 
 הקמה ובנייה
 תקופת הבנייה:  ?–2018
 תאריך פתיחה רשמי:  2018 
 קואורדינטות:  31°16′24″N 34°43′38″E﻿ / ﻿31.273258791675°N 34.727221254011°E﻿ / 31.273258791675; 34.727221254011
 www.motorcity.co.il
  (למפת מערב הנגב מוגדלת) מוטור סיטי(למפת מערב הנגב רגילה) מוטור סיטי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוטור סיטי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוטור סיטי he
 
הפארק המוטורי באר שבע במהלך אימון ליגת פיג'ו Racing Cup 208
הפארק המוטורי באר שבע במהלך אימון ליגת פיג'ו Racing Cup 208
מוטור סיטי (או מסלול מרוצים שדה תימן) הוא מסלול מרוצים, אשר נמצא בקרבת שדה תימן (כ-10 קילומטרים מבאר שבע) ומאושר על פי תקנות הFIA והFIM.
היסטוריה ומאפיינים

המסלול נחנך בחודש מרס 2018, כ-13 שנים לאחר תחילת התוכניות להקמת פארק ספורט מוטורי על יד שדה תימן, שישרת את תושבי באר שבע ומועצה אזורית בני שמעון. בבנייתו השתתפה גם הנהלת מסלול המרוצים וראנו (אנ') באיטליה.
במסלול מתקיימות פעילויות מוטוריות שונות ומגוונות, החל מהדרכות נהיגה, ימי מסלול למכוניות ואופנועים וקורסי נהיגה חווייתיים על רכבים שונים.
מסלול האספלט הראשי הוא באורך של 2.1 קילומטרים, ובעתיד הקרוב מסלול האספלט הראשי יוארך ל-4.6 קילומטרים. המסלול כולל נכון לשנת 2022 9 פניות, מהן 6 פניות ימינה ו-2 שמאלה.
הערות שוליים

↑  ניר בן זקן, ספורט מוטורי בהתהוות - הוקם מסלול מירוץ שלישי, באתר ynet, 8 במרץ 2018
↑  אביעד אברהמי, המסלול החדש בשדה תימן – בשורה לספורט, באתר פול גז, ‏27 במאי 2018
מדליית השירות המצוין של מחלקת ההגנה

| --- | --- |

 
 פרטים
 מדינה:  ארצות הברית ארצות הברית
 סוג:  עיטור צבאי
 המעניק:  מחלקת ההגנה של ארצות הברית
 למען:  העיטור ניתן לקצינים בשירות הכוחות המזוינים של ארצות הברית אשר התבלטו בשירות מצוין תחת אחריות גדולה ותרמו לביטחון הלאומי של ארצות הברית
 זכאות:  קצינים בכירים בכוחות המזוינים של ארצות הברית
 סטטוס:  פעיל
 נוסד:  9 ביולי 1970
 היררכיה
 עיטור גבוה יותר:  צלב השירות המצוין/צלב הצי/צלב חיל האוויר/צלב משמר החופים
 עיטור מקביל:  מדליית השירות המצוין של מחלקת ביטחון המולדת
 עיטור נמוך יותר:  מדליית השירות המצוין (צבא ארצות הברית)/מדליית השירות המצוין של הצי / מדליית השירות המצוין של חיל האוויר / מדליית השירות המצוין של משמר החופים
מדליית השירות המצוין של מחלקת ההגנה (באנגלית: Defense Distinguished Service Medal, ובקיצור: DDSM) היא עיטור שמוענק על ידי מחלקת ההגנה של ארצות הברית לקצינים בכירים שהתבלטו בשירות מצוין ותרמו לביטחון הלאומי של ארצות הברית. המדליה היא העיטור הצבאי הגבוה ביותר המוענק בימי שלום על שירות במחלקת ההגנה או במטות המשולבים.
העיטור נוסד ביולי 1970 בהוראת נשיא ארצות הברית ריצ'רד ניקסון. הוא מוענק לקצינים בכירים שמילאו תפקיד במחלקת ההגנה, במטות המשולבים, סוכנות ביטחון או פעילות משולבת זרועות אחרת. המדליה מוענקת על ידי מזכיר ההגנה של ארצות הברית בלבד, ללא אפשרות להאציל את הסמכות להענקה לגורם אחר.
תיאור

חזית המדליה מורכבת מסמל משרד ההגנה של ארצות הברית מוזהב: עיטם לבן-ראש האוחז בטפריו שלושה חצים ולצדיו 13 כוכבים המסמלים את 13 המושבות. העיטם נמצא על רקע מחומש (פנטגון) כחול המסמל את חמש זרועות הכוחות המזוינים וכן את הפנטגון, מטה משרד ההגנה.
בגב העיטור חרותות המילים: "For Distinguished Service", ובמרכז המדליה "From The Secretary of Defense To".
מודול ארטיני

באלגברה מופשטת, מודול ארטיני הוא מודול  M המקיים את תנאי השרשרת היורדת (DCC) על תת-המודולים שלו, ביחס לסדר ההכלה. התכונה נקראת על שם אמיל ארטין.
תכונות

בדומה למודולים נותרים:
חוג מוגדר כחוג ארטיני אם הוא ארטיני כמודול (שמאלי) מעל עצמו. מעל חוג ארטיני, כל מודול נוצר סופית הוא מודול ארטיני.
לכל תת-מודול  K של מודול  M, המודול  M ארטיני אם ורק אם  K ו- M/K ארטינים.
לפי משפט הופקינס-לויצקי, כל חוג ארטיני הוא גם נותרי. מכיוון שמודולים נוצרים סופית מעל חוג נותרי הם נותרים, אז עבור חוג ארטיני  R, כל מודול נוצר סופית מעל  R הוא גם ארטיני וגם נותרי ולכן בעלי אורך סופי.
כל מודול ארטיני (או נותרי) אפשר לפרק לסכום ישר סופי של מודולים אי-פרידים (כאלו שאי אפשר לפרק אותם לסכום ישר). אם המודול בעל אורך סופי, אז הפירוק יחיד עד כדי סדר (משפט קרול-רמק-שמידט).
השוואה לתנאי הנותריות

בשונה מחוגים, מודול ארטיני אינו בהכרח נותרי.
מודול הוא בעל אורך סופי (כלומר בעל סדרת הרכב סופית) אם ורק אם הוא ארטיני ונותרי. מעל חוג קומוטטיבי, כל מודול ארטיני ציקלי הוא גם נותרי, אבל מעל חוגים לא-קומוטטיביים, מודולים ארטיניים ציקליים יכולים להיות מאורך אינסופי.
ראו גם

מודול נותרי
חוג ארטיני
מאוריציו פאז

| --- | --- |
אין תמונה חופשית
 לידה:  3 בפברואר 1963 (בן 61) קוסטה ריקה
 מוקד פעילות:  ישראל 
 עיסוק:  נגן בסון
 כלי נגינה:  בסון 
 שיתופי פעולה בולטים:  הקאמרטה הישראלית ירושלים
 
מאוריציו פּאז (בספרדית: Mauricio Paez; נולד ב-3 בפברואר 1963)  הוא נגן בסון ישראלי.
מאוריציו פאז נולד בקוסטה ריקה. בגיל 17 התמנה לנגן הבסון הראשי בתזמורת הפילהרמונית הלאומית של קוסטה ריקה. מיד עם עלייתו לישראל הצטרף לסינפונייטה הישראלית באר שבע ובמקביל ניגן גם בתזמורת הסימפונית הישראלית ראשון לציון.
בעבר הוא היה נגן בסון ראשי בתזמורת הקאמרית הישראלית, ועד שנת 2023 שימש כנגן בסון ראשי בקאמרטה הישראלית ירושלים.
כמו כן, מאוריציו חבר בחמישיית כלי הנשיפה הישראלית. כן הוא מכהן כראש מחלקת כלי נשיפה באקדמיה למוסיקה ולמחול בירושלים וכמורה ומרצה בכיר לבסון, וכמורה לבסון באקדמיה למוסיקה באוניברסיטת תל אביב בקונסרבטוריון הישראלי למוזיקה תל אביב.
פאז מרבה להופיע כסולן עם תזמורות שונות ומנגן עם הרכבים של מוזיקה קאמרית בפסטיבלי מוזיקה בישראל ובעולם.
זכה בפרס פרנסואה שפירא (1988), בפרס בנימיני מטעם שרת החינוך (2004), במלגות מטעם קרן התרבות אמריקה-ישראל ועוד.
כיום מתגורר בעיר יבנה.
מגהץ

מגהץ ישן
מגהץ הוא מכשיר, שמטרתו החלקת קמטים באריגים בכלל ובביגוד בפרט, בעזרת הפעלת חום ולחץ, וכיום גם בתוספת אדי קיטור.
חום המגהץ פותח קשרים כימיים בין המולקולות הארוכות (פולימרים) של האריגים. לאחר שחרור הקשרים מיישר משקל המגהץ את המולקולות ואלו שומרות על צורתן המיושרת עם התקררותן. לאריגים מסוימים, כגון אריגי כותנה, מוסיפים מים בזמן הגיהוץ כדי לפתוח את הקשרים הכימיים הפנימיים שלהם.
את תכונות המגהץ ניתן לנצל גם לעיקור אריגים.
היסטוריה

כבר במאה הראשונה לפני הספירה השתמשו בסין במחבתות מלאות בגחלים לוהטות כמכשירים לגיהוץ אריגים. באירופה השתמשו החל מהמאה ה-17 במגהצים יצוקים מיצקת. המגהצים היצוקים נראו כמשולש מתכת כבד שאליו מחוברת ידית. את המגהצים חיממו באש לפני כל שימוש. גרסאות מאוחרות יותר של מגהצים הורכבו מקופסת מתכת שלתוכה הוכנסו גחלים בוערות שאווררו בעזרת מפוח לשם הזנת תהליך הבעירה שלהם.
בסוף המאה התשע עשרה ובתחילת המאה העשרים היו בשימוש מגהצים שהפיקו חום מבעירת סוגי דלק שונים, כגון קרוסין, אלכוהול, גז טבעי ואף בנזין. בבתים שצוידו במערכת צינורות גז להפעלת תאורת גז, השתמשו בגז להפעלת מכשירים נוספים, ביניהם מגהצים. למרות סכנת השריפות הגלומה בשימוש במגהצים הפועלים על דלק נוזלי, הם נמכרו בארצות הברית עד שנות ה-40 של המאה ה-20.
בעולם התעשייתי, מגהצים הפועלים על שריפת דלק פינו את מקומם למגהצים חשמליים המפיקים חום על ידי התנגדות לזרם חשמלי. היצקת הוחלפה במשטח תחתון עשוי חמרן או פלדת אל-חלד ואת טמפרטורת גוף החימום של המגהץ קבע תרמוסטט. המצאת המגהץ החשמלי ב-1882 נזקפת לזכות הנרי סיליי (Henry W. Seeley) מניו יורק. באותה שנה הוצג בצרפת מגהץ המחומם בעזרת קשת חשמלית שכשל בשל הסכנה הצרופה בשימוש בו. בטמפרטורה של המגהצים החשמליים הראשונים היה קשה לשלוט, שליטה בחומם בעזרת תרמוסטט הופיעה לראשונה בשנות העשרים של המאה העשרים. מאוחר יותר, בזכות המצאתו של תומאס סירס (Thomas Sears), החל השימוש בקיטור בתהליך הגיהוץ.
מגהצים מודרניים

המגהצים המודרניים הם גרסאות ביתיות וניידות של מגהצים חשמליים. חלקם כוללים אפשרויות פעולה שונות שתפקידן לייעל את תהליך הגיהוץ. משלל האפשרויות ראויות לציון ויסות החום ויצירת הקיטור.
ברוב המגהצים ניתן לווסת את חום הפעולה של המגהץ כדי להתאימו לאריגים שונים, אריגים דקים ועדינים שאינם עמידים בחום (כגון אריגי ניילון, צמר ומשי) מגהצים בטמפרטורות נמוכות יחסית (135–148 מעלות צלזיוס) ואילו אריגים עמידים יותר כמו כותנה ופשתן מגהצים בטמפרטורות גבוהות יותר (190–230 מעלות צלזיוס).
בחלק מהמגהצים נמצא מכל מים ההופכים לקיטור במהלך הגיהוץ, כדי לייעל את התהליך באריגים מסוימים.
גיהוץ בתרבות

הגיהוץ היה חשוב ונחשב בדרך כלל כפעולה של עקרת הבית.
יש המכנים הוצאת כסף או קניה בעזרת כרטיס אשראי 'לגהץ כרטיס'.
הערות שוליים

| --- | --- |
בקרת זהויות :  NLI: 987007563061305171  GND: 4146855-7  LCCN: sh85068243 
מגהץ פחמים עם מפוח
מגהץ קיטור חשמלי
גבר מגהץ
מאוזוליאום הו צ'י מין

| --- | --- |

 מידע כללי
 סוג:  מאוזוליאום, מונומנט, אתר הנצחה 
 על שם:  הו צ'י מין
 מיקום:  כיכר בא דין (Ba Đình), האנוי, וייטנאם
 מדינה:  וייטנאם 
 הקמה ובנייה
 תקופת הבנייה:  ? – 29 באוגוסט 1975
 תאריך פתיחה רשמי:  29 באוגוסט 1975 
 סגנון אדריכלי:  הושפע מהמאוזוליאום של לנין במוסקבה
 מידות
 גובה:  21.6 מטרים מטר
 קואורדינטות:  21°02′12″N 105°50′05″E﻿ / ﻿21.03666667°N 105.83472222°E﻿ / 21.03666667; 105.83472222
  (למפת האנוי מוגדלת) מאוזוליאום הו צ'י מין(למפת האנוי רגילה) מאוזוליאום הו צ'י מין
 
מאוזוליאום הו צ'י מין (וייטנאמית: Lăng Chủ tịch Hồ Chí Minh) הוא אנדרטה בעיר האנוי בירת וייטנאם לזכרו של הו צ'י מין, מנהיג המדינה משנת 1951 ועד 1969.
מבנה

המאוזוליאום ניצב בכיכר בא דין (Ba Đình) בעיר, שבה קרא הו צ'י מין את הצהרת העצמאות של וייטנאם ב-2 בספטמבר 1945. הקמתו החלה ב-2 בספטמבר 1973 והוא נחנך ב-29 באוגוסט 1975.
המאוזוליאום הוא מבנה רבוע הניצב על גבי בניין בסיס רחב, מצופה אבן גרניט אפורה. גובהו הוא 21.6 מטרים ורוחבו 41.2 מטרים. תכנונו הושפע מהמאוזוליאום של לנין במוסקבה שברוסיה, בתוספת מוטיבים של אדריכלות וייטנאמית. על גבי הפורטיקו של המבנה נכתב "יושב הראש הו צ'י מין". בכרזה המוצגת בצד המבנה נכתב "הרפובליקה הסוציאליסטית של וייטנאם לתמיד".
באולם המרכזי במבנה, המצופה אבן אפורה, שחורה ואדומה, מוצגת גופתו החנוטה של הו צ'י מין בתוך תיבת זכוכית, כשבצידה משמר כבוד. תור של מבקרים נאסף מדי יום בפתח המאוזוליאום על מנת לעבור על פני התיבה. בתוך האולם נאכפים כללי התנהגות קפדניים.
ממזרח למאוזוליאום נפרשת הכיכר, שחלקה מרוצף וביתרתה מצויים 240 ריבועי דשא המופרדים בשבילים. מעברו האחר של המבנה משתרעים גנים שבהם כ-250 מינים של צמחים ופרחים מחלקיה השונים של וייטנאם.
מוטורולה זום

| --- | --- |


מוטורולה זום
 מידע כללי
 סוג:  מחשב לוח, מחשב מגע
 מפתח:  מוטורולה
 יצרן:  מוטורולה חטיבה ניידת 
 תאריך הפצה:  24 בפברואר 2011
 הבא בסדרה:  Motorola Xyboard 
 מידע טכני
 מערכת הפעלה:  אנדרואיד
 מעבד:  טגרה 2: ליבה כפולה 1 ג'יגה הרץ
 נפח אחסון:  1 ג'יגה בית
 מסך:  10.1 אינץ', 800x1280 פיקסלים 150 ppi,‏ יחס המסך - 16:10LCD
 קישוריות:  Wi-Fi ‏(802.11a/b/g/n) בלוטות'
 מידות
 רוחב:  168 מ"מ 
 גובה:  249 מ"מ 
 עובי:  13 מ"מ 
 משקל:  730 גרם
 motorola.com/xoom
 
מוטורלה זום (באנגלית: Xoom) הוא מחשב לוח מבוסס אנדרואיד שהוצג על ידי חברת מוטורולה בשנת 2011 בתערוכת CES בלאס וגאס. הזום מכיל מעבד ARM כפול ליבה, מסך LCD בגודל 10.1 אינץ' וברזולוציה של 1,280 על 800 פיקסל, זיכרון RAM של ג'יגה-בייט וכונן לכרטיס SD לנפח של עד 32 ג'יגה-בייט. לזום יש שתי מצלמות, קדמית ואחורית, והוא מסוגל לצלם וידאו באיכות HD. הזום הוא בין המחשבים הראשונים שמריצים אנדרואיד בגרסת 3.0.
מאפיינים

גודלו של הזום הוא 25 על 16 סנטימטר, ומשקלו 730 גרם.

הזום מגיע עם שתי מצלמות: מצלמה קדמית לשיחות וידאו באיכות של 3 מגה פיקסל ומצלמה אחורית באיכות של 5 מגה-פיקסל. למצלמה האחורית יש גם זום אוטומטי של עד פי 8 ומבזק לד כפול.
מכירות

על פי הערכות אנליסטים של הבנק הגרמני, 100,000 מכשירי זום נמכרו במהלך ששת השבועות הראשונים להשקתו. על פי דו"ח החבר לרבעון הראשון של 2011, מעל 250,000 יחידות נשלחו לחנויות. החברה סירבה לפרט כמה יחידות נמכרו בפועל. על פי דו"ח החברה לרבעון השני של 2011, 440,000 יחידות של הזום נמכרו באותו רבעון.
הערות שוליים

↑  עומרי לוי, לאס ווגאס, מוטורולה: טאבלט חדש וגם מודו-רולה, באתר ynet, 6 בינואר 2011
↑  ניצן סדן, מוטורולה: יש Xoom, אין פלאש, באתר ynet, 23 בפברואר 2011
↑  ניצן סדן, מוטורולה XOOM: מושלם? לא. ממכר? לגמרי, באתר ynet, 20 במרץ 2011
↑  "Motorola Xoom, Atrix Too Pricey for the Public". Wired Magazine. 6 באפריל 2011. אורכב מ-המקור ב-8 באפריל 2011. נבדק ב-9 באפריל 2011. {{cite web}}:  (עזרה)
↑  "Motorola: Investor Relations". Investors.motorola.com. נבדק ב-2011-05-27.
↑  Motorola - A Google Company
| --- | --- |
בקרת זהויות :  NLI: 987007602221005171  LCCN: sh2011003172
מדיה-ויקי

| --- | --- |


צילום מסך של ויקיפדיה, אתר שמשתמש בתוכנת מדיה-ויקי
 מפתח:  קרן ויקימדיה
 מחזור חיים:  25 בינואר 2002 – הווה (22 שנים) 
 גרסה אחרונה:  1.39.6 (21 בדצמבר 2023) 
 מערכת הפעלה:  חוצה-פלטפורמות 
 נכתבה בשפות:  PHP, JavaScript 
 סוג רישיון:  GPL גרסה 2
 קוד מקור:  https://gerrit.wikimedia.org/g/mediawiki/core/ 
 קטגוריה:  מערכת ניהול תוכן
 www.mediawiki.org
 
סמלילה הקודם של מדיה-ויקי, בו נעשה שימוש עד ראשית אפריל 2021. בסמליל זה היה רמז לשימוש הנפוץ בה בסימנים "[[ ]]" כדי לקשר בין דפים.
מדיה-ויקי (באנגלית: MediaWiki) היא מערכת ניהול תוכן חינמית המופצת תחת הרישיון הציבורי הכללי של גנו ומשמשת במידה רבה לבניית אתרי אינטרנט בגישת ויקי.
בתוכנה, שנכתבה במקור בעבור ויקיפדיה והמיזמים האחרים של קרן ויקימדיה, נעשה שימוש באתרים נוספים.
ליבת התוכנה כתובה בשפת PHP, בסיסי הנתונים שלה משתמשים ב-MySQL. מדיה-ויקי כוללת תחביר המפשט את פיתוח התוכן וניתן לשלב בתוכה תוכנות אחרות, כמו TeX. בנוסף, היא כוללת מערכת הרחבות ו-Hooks, כך שמשתמשים יכולים להרחיבה לשימושיהם.